open-index/open-wikipedia-markdown huggingface dataset:
Senad

El **Senad** a l'è 'na cambra del Parlament, squasi semper l'inscì ciamada cambra alta. In di sistema de bicameralism imperfett el Senad el gh'ha de solit el roeul de 'na cambra de controll, con men de poder de la cambra bassa, che la intervegn domà in di procediment pussee important, menter in di federazion a l'è de solit 'na cambra di orghen federai, indova despess i federaa gh'hann el midemm numer de reppresentant.

El primm Senad a l'è staa el Senad roman: in l'epoca antiga i Senad eren despess di camber consultiv del Sovran cont di roeul giurisdizionai, compagn del Senad de Milan. In di monarchij del '800 despess i Senad eren nomenaa in part o totalment del monarca. In Germania, inveci, i Senad a hinn i governi di città-Stat de Berlin, Amborgh e Brema.

## Bibliografia
* Rocco Ermidio: *Le seconde Camere nel Diritto comparato* - Aracne Editrice, 2015

## Vos corelaa
*Senad accademich
Grippa

La **grippa** (anca *influenza*) a l'è 'na malattia di vij respiratori dovuda a di virus de la familia Orthomyxoviridae che menen a circa 'na salmanna de fever, toss, dolor ai oss e ai muscol, mal de coo e nas che 'l cola e, soratutt in di fiolitt, a la nausea. A l'è pussee grama del normal infreggiô e la pò menà anca a di polmonita o a di conseguenz pussee gramm, finna a la mòrt, tant che el vaccin contra l'influenza a l'è raccomandaa soratutt ai vigg, che hinn pussee a ris'c, e in d'on quaj pajes anca ai fiolitt.

## Riferiment
*Dizionari Storegh de la Svizzera

## Alter progett

## Vos corelaa
*Influenza aviaria
*Influenza suina
*Influenza spagnoeula
COVID-19

**COVID-19** a l'è 'n malagn infetiv respiratori che 'l vegn grazzia al coronavirus SARS-CoV-2, descovert a fin 2019 in d'un epidemia a Wuhan. Quell malann infetiv respiratori chì l'è el responsabil de la Pandemia de COVID-19 del 2019-2020.OMS

Se ritegn che 'l vegna di animai, inn staa sospetad un poo de bestie compagn di serpent, di tegnoeul o di pangolin, ma voramai la specie indova che l'è pussee spantegada a l'è quella di òmen. El period de incubazzion, in del che la malatia la pò spantegàss limitatament, el varia de 2 a 14 dì, cont di studi che parlen di pont de 24 dì. Per limitànn la circolazzion a inn importànt i mesure de netàss i man e quatàss el nas e la boca quand che 'l se stranuda e, se la gh'è 'n epidemia i mesure de distanziament social. In principi ostesgiada, incoeu squasi tut i autorità consilien de metèss la mascarina.

La malattia la causa di sintom compagn de quei de la gripa, cioè fever, toss e stà mal general ma la pò menà anca a di robe pussee grame compagn de 'na polmonita che la pò menà al shock e a la mort. In d'in quaj cas la gh'è stada anca la cagheta.

I prim vacin inn rivad a fin 2020 e inn no ancamò testad in su larga scala e i cur a hinn domà sintomategh: Gh'è però di test per descovrìll.

Se stima che la gh'abia on tass de mortalità de circa el 4% in tra i cas rilevaa e che circa el 10% de quei cont el virus rilevad finissen in terapia intensiva.

## Vos corelade
*Pandemia de COVID-19
*SARS
*MERS
*Distanziament social
*Certifegad COVID digital de l'UE

## Riferiment
2020

El **2020** a l'è 'n ann bisest del secol quell de 21.
## Avveniment
### Sginee
*1 de sginee: La Croazia la ciappa la presidenza de turn de l'Union europea
*23 de sginee: La Cina la mett in quarantena Wuhan e la provincia de Hubei per l'epidemia de 'n noeuv coronavirus
*30 de sginee: L'Organizzazion Mondiala de la Sanità la deciara el coronavirus 'n emergenza internazionala
*31 de sginee: Ai or 24 CET el Regn Unii el sortiss de l'Union europea
### Fevree
*5 de fevree: El Donald Trump a l'è assolt del Senad di Stat Unii in del process de Impeachment
### Marz
*29 de marz: referendum costituzional in Italia per tajà el numer di parlamentar
### Luj
*1 de luj: La Germania la ciappa la presidenza de turn de l'Union europea
### November
*3 de november: elezion presidenziai in di Stat Unii

## Chi l'è che l'è nassuu

## Chi l'è che gh'è mort
*3 de sginee: Qasem Soleimani, militar iranian
*10 de sginee: Qābūs bin Saʿīd Āl Saʿīd, sovran de l'Oman
*26 de sginee: Kobe Briant, cestista american
*5 de fevree: Kirk Douglas, attor american
*7 de fevree: Li Wenliang, medegh cines
*9 de fevree: Mirella Freni, soprano italiana

## Cronistoria
*2019
*2021
Partii di Veneti (2019)

El **Partii di Veneti** (*Partito dei Veneti* in italian) a l'è 'n partii politegh regional italian attiv in del Veneto e fondaa in l'april 2019 de l'union de cinch moviment: Semm Veneto, Independenza Veneta, el grupp del Lucio Chiavegato, Progett Veneto Autonom e Veneto Stat. S'hinn poeu giontaa di alter moviment compagn de Grande Nord, Prima el Veneto, la Red 22 Ottober, i autonomista de Bellun e Sgent de San March.

De ideologij autonomista e independentista, el sostegn de vess on sindacaa territorial di sgent del Veneto, compagn del Partii Popolar del Sudtirol. El coordenador a l'è, de la fondazion, el Giacomo Mirto. El gh'ha on consiliee regional, l'Antonio Guadagnini.

## Riferiment
*Gli indipendentisti veneti si uniscono: nasce il "Partito dei Veneti”
* Regionali, Grande Nord: è ufficiale, lista comune con il Partito dei Veneti
Copula (lenguistega)

La **copula** (del latin, *union*, *ligam*) a l'è una part de la fras (verb) qe la met in relazion el sojet cont el predicad nominal, qe la pœl vesser un ajetiv, sostantiv, averbi, etc.

## In lombard
Ind la lengua lombarda a l'è droad ol verb vesser. Quand qe a l'è drovad 'me copula, insema a l'ojet a l'è ciamad *[[predicad nominal]]*; ind i olter cas, al g'ha la fonzion de *[[predicad verbal]]*. El verb vesser, cont el *verb haver*, a l'è un ausiliar verbal (del latin *auxiliaris*), qe al forma i verb composts.

Una quai coniugazion del verb vesser:

Oltri verb qe i pœden formar la copula i inn: el verb *morir*, el verb *restar*, el verb *nasser*, el verb *viver*, el verb *cresser*, el verb *diventar*, el verb *judegar* etc.  Ocio, int l'analisi de grammatega, domà el verb vesser cont un sostantiv o un ajetiv (etc.) 'l pœl vesser un predicad nominal, i olter verb no.

## Pajine conrelade
* Verb in lombard
* Verb fraseolojeg
* Predicad nominal
* Predicad verbal
* Sojet

## Riferiments
*''Copula'' - Enciclopedia Treccani

*''Ausiliare'' - Vocabolario Treccani

*''Essere'' - Vocabolario Treccani
I tass a hinn robalizzi

Quèlla che **i tass a hinn robalizzi** (*Taxation is theft* in ingles) a l'è 'na posizion spantegada soratutt in del mond libertari de destra, volontarista e anarcocapitalista, cont di sostenitor anca in del mond conservator anglosasson e liberalista.

Quej che sostegnen quèlla posizion chì pensen che i tass sien 'na violazion ciara e patenta del principi de minga aggression perchè el governa el viola i dirizz de proprietà cont l'oblegh de pagà.

L'è de destingov del concett che la gh'è 'na tassazion giusta e che dòpo de quell limit lì l'è 'n robalizzi, teoria giamò sostegnuda in l'Antiga Grecia.

## Riferiment
*Is taxation theft?

## Vos corelaa
*Eccess de tassazion
*Minga de tass senza reppresentanza
*Paradis fiscal
*Tassazion 'me s'ciavituu
*Tassazion volontaria
Dispositiv vigilant

El **dispositiv vigilant**, ciamaa anca *pedal de l'omm mort*, a l'è 'n sistema doperaa in ferrovia per controllà che 'l macchinista el stia ben e 'l sia vigil.

El consist de solit in d'on pedal de tegnì schisciaa e che quand che l'è puu schisciaa el ferma el treno o, in di version pussee moderni, in d'on sistema che 'l domanda de schiscià 'n botton se 'l treno a l'è comandaa no per on tot de segond, per verificà che 'l macchinista el sia coscient.

## Riferiment
*Stop using the term Deadman

## Vos corelaa
*Freno d'emergenza
Binari ferroviari

I **binari ferroviari**, popolarment ciamaa *rodaj*, hinn on para de sbarr de ferr taccaa giò a terra. In sui rodaj ghe viaggen i treni e anca i tram. Esisten pussee maner de taccàj a terra, che hinn cambiaa in di agn, e de solet a hinn pogiaa in su 'na distesa de sass ciamada massicciada. A nivell normativ i binari a hinn classifegaa a segonda del pes che pòden sostegnì per meter.

## Riferiment
*Enciclopedia Treccani

## Vos corelaa
*Scartament
*Rodaja Vignoles
*Rodaja Phoenix
*Traversa (ferrovia)
Pronom Personal

I **pronom personai** inn la categoria dei pronom qe i representa i tre persone gramategai. I dix qi o cosa l'è implegad ind la comunegazion lenguistega.

## Pronom personai sojet
I pronom personai sojet i indica la persona, l'animal o la cosa qe la fa l'azion.

### In lombard
I pronomi personai sojets in lombard inn ses: 

## Riferiments
* Pronomi personali - Treccani
Protocronism

El **Protocronism** (lombardizad del rumen *protocronism*, del grec antig: "prim ind el temp") a l'è un termen rumen per parlar de la tendenza a trar insema, soratut travers de informazion questionabil e interpretazion sojetiva, un passad idealizad del paes per intreg. A l'era spantegada sota el rejim soçalista de Nicolae Ceauşescu ma la soa orijin a l'è anca pussee indree.

## Bibliografia
*Lucian Boia, Istorie şi mit în conştiinţa românească, Bucarest, Humanitas, 1997
Cittadinanza

La **cittadinanza** a l'è la condizion de l'individov, dett cittadin, al che on Stat el ghe recognoss la pienezza di dirizz civil e politegh. La cittadinanza la se pò ottegni per nass de 'n cittadin de 'n Pajes, in del cas se parla de ius sanguinis, o per vess nassuu dent de on Pajes, e donca se parla de ius soli, ma anca dopo per naturalizzazion.

A l'è destinta de la nazionalità che la correspond de solit a 'n concett etnegh ma in d'on quaj ordenament, compagn de quell di Stat Unii, a l'è 'n status special daa a chi vegn de 'n territori che l'è minga incorporaa ai Stat Unii.

## Riferiment
*[Enciclopedia Treccani](http://www.treccani.it/enciclopedia/cittadinanza_(Dizionario-di-Storia)/)

## Vos corelaa
*Nazionalità
*Passaport
Gaitan Donizett

El **Gaitan Donizett** (*Gaetano Donizetti* in italian; Bergom, 29 de november 1797 - Bergom, 8 de april 1848) a l'è staa 'n compositor italian de cittadinanza austriega.

L'ha scrivuu circa 70 oeuver oltra a 'n poo de musega sagra e de cambra. I sò oeuver pussee spantegaa a hinn L'elisir d'amore, Lucia di Lammermoor e Don Pasquale e despess a hinn sonaa anca La fille du régiment, La Favorite, Maria Stuarda, Anna Bolena, Lucrezia Borgia, Roberto Devereux e Linda di Chamounix.

A Bergom gh'han dedicaa el Teater Comunal e 'l Conservatori. La Trenord el gh'ha dedicaa on treno.

## Riferiment
*Enciclopedia Treccani

## Vos corelaa
*Monument funerari del Gaitan Donizett
*Musee del Donizett
Bugo

El **Bugo** (*Cristian Bugatti*, Rò, 2 de agost 1973) a l'è 'n cantautor italian. Del principi de la soa carriera l'ha publegaa des album che varien in d'on mugg de gener musicai. L'è consideraa el cantautor che l'ha faa sortì la canzon italiana d'autor de quella impegnada di agn '70 a quella di agn 2000.

In del 2020 l'ha partecipaa al Festival de Sanremm insemma al Morgan con la canzon "Sincero": l'è staa però desqualifegaa perchè in la terza giornada el Morgan l'ha cambiaa el test de la canzon per ingiuriàll dopo che in l'esibizion de la sira prima, cont ona canzon classega, even risiaa, e lu l'ha molaa el palch.

## Discografia
### Album
*2000 – *[[La prima gratta]]*
*2001 – *[[Sentimento westernato]]*
*2002 – *[[Dal lofai al cisei]]*
*2004 – *[[Golia & Melchiorre]]*
*2006 – *[[Sguardo contemporaneo]]*
*2008 – *[[Contatti (Bugo)|Contatti]]*
*2011 – *[[Nuovi rimedi per la miopia]]*
*2016 – *[[Nessuna scala da salire]]*
*2020 – *[[Cristian Bugatti (album)|Cristian Bugatti]]*

### Raccolte
*2018 – *[[RockBugo]]*

### EP
*2002 – *[[Ne vale la pena?]]*
*2002 – *[[Casalingo]]*
*2003 – *[[Io mi rompo i coglioni]]*
*2006 – *[[Che lavoro fai]]*
*2015 – *[[Arrivano i nostri (Bugo)|Arrivano i nostri]]*

### Demo
*1996 – *[[Pane, pene, pan]]*

### Singoli
*1999 – *Questione d'eternità*
*2002 – *[[Ne vale la pena?]]*
*2002 – *[[Casalingo]]*
*2003 – *[[Io mi rompo i coglioni]]*
*2003 – *Pasta al burro*
*2004 – *Carla è Franca*
*2004 – *Il sintetizzatore*
*2006 – *Millennia*
*2006 – *[[Che lavoro fai]]*
*2006 – *[[Ggeell]]*
*2006 – *[[Amore mio infinito]]*
*2008 – *[[C'è crisi]]*
*2008 – *Love boat*
*2008 – *[[Nel giro giusto]]*
*2011 – *[[I miei occhi vedono|I miei occhi vedono (Radio Edit)]]*
*2011 – *La salita*
*2012 – *Comunque io voglio te*
*2012 – *Nonhotempo*
*2015 – *Cosa ne pensi Sergio*
*2015 – *Vado ma non so*
*2016 – *Me la godo*
*2016 – *Nei tuoi sogni*
*2020 – *[[Sincero (singol)|Sincero]]* (feat. Morgan)

## Bibliografia
* Giangilberto Monti e Veronica Di Pietro, "Dizionario dei cantautori", editore Garzanti, 2003.
* Regione Piemonte, "Musica in Piemonte 2003", edizioni EDT, 2003.
* John Vignola, "Su la testa! 1994/2004 Dieci anni di rock italiano", Arcana Editrice, 2005.
* Autori Vari (a cura di Enrico Deregibus), *Dizionario completo della canzone italiana*, Giunti editore (2006).
* Autori vari (a cura di Gianluca Testani, *Enciclopedia del Rock Italiano*, editore Arcana, 2007; alla voce Bugo).
* Domenico Liggeri, "Musica per i nostri occhi. Storie e segreti dei videoclip", editore Bompiani, 2007.
* Michele Monina, *C'è tutto un mondo intorno*, No Reply, 2008.
* Felice Liperi, "Storia della canzone d'autore", editore Rai Eri, 2011.
* Alessandro Paldo, "Italian Rock Station", edizioni Rock Shock, 2011.
* Dario Salvatori, "Il Salvatori 2014, Il dizionario della canzone", alla voce "Casalingo", Edizioni Clichy, 2014.
* Dario Salvatori, "Il Salvatori 2015, Il dizionario della canzone", alla voce "Casalingo", Edizioni Clichy, 2015.
Possad

La **possada** l'è na roba che se dopera per magnà o cusinà senza toccà i robb cont o man. I possad a hinn de ferr o de legn e quei bej a hinn de argent.

## Riferimènt
*Enciclopedia Britannica
Varioeul

El **varioeul** a l'è stada 'na malattija virala dovuda a dò variant del virus del varioeul e eradicada offizialment in del 1979, dopo del daree cas registraa in Somalia in del 1977, e l'è restada l'unega malattija eradicada de l'omm finna al 2011, quand che anca la pesta bovina la gh'ha avuu el midemm destin.

El malagn el menava a di problema de circolazion e a di caratteristegh crost che menaven a di cicatris. Circa el 30% de quej che se malaven moriven e 'na part la restava orba o cont di deformità. Al dì d'incoeu, dopo de 'n incident in del 1978 che l'ha menaa a la mort de 'n student de medesina e al suicidi de 'n direttor de laboratori, tucc i riserv del virus a hinn staa menaa in di laboratori a alta sigurezza in di Stat Unii o in Russia.

## Riferiment
*Enciclopedia Britannica

## Vos corelaa
*Alastrim
*Varioeul di sumij
Predicad nominal

El **predicad nominal** (del latin: *praedicatum*) a l'è formad del verb *vesser*, la copula, qe la pœl vesser coniugada in tuts i temp e qe la pœl vesser unida cont verb servil o verb fraseologic, e una part nominala, qe la da informazion sora el sojet. Se per esempi la part nominala a l'è un sostantiv, 'l pœl vesser compagnada da vun o plu ajetiv. La part nominala la pœl vesser un sostantiv, un ajetiv, un averbi etc.

## Pajine correlads
*Copula (lenguistega)
*Predicad verbal
*Verb in lombard

## Riferiments
*Vocabolario Treccani
Codes Zanardelli

El **Codes Zanardelli** a l'è staa el codes penal del Regn d'Italia in vigor in tra el 1890 e 'l 1930. El gh'eva 'me obietiv quell de unifegà la legg in del Regn - in Toscana a l'era in vigor el vegg codes senza la pena de mort - e de fà sempliz per tucc i cittadin, anca i men istruii, capì i disposizion senza besogn de 'n avocatt o de 'n interprete. L'è retegnuu 'n codes assee liberal per la soa epoca: el sbassava i penn, specie per i delitt de opinion, el cavava via la pena capital, el proibiva l'estradizion per i riatt politegh, l'ha interdii el lavorà forzaa e l'ha miss la libertà provvisoria per squasi tucc i riatt.

Violaa costantement durant del fascismo, a l'è offizialment sostituii del Codes Rocco in del 1930. L'è restaa però, in bas ai Trattaa Lateranens, la font fondamentala del dirizz de la Città del Vatican. Quand che l'è fornii el fascismo el s'è parlaa de tornà al codes Zanardelli, pussee compatibel con la democrazia liberala, ma a l'è restaa quell fascista.

## Riferiment
* Tesi in sul Codes

## Vos corelaa
* Codes penal sabaud
Ai mè pòpoi

**Ai mè pòpoi** (todesch: *An Meine Völker!*, ongares: *Népeimhez!*, cecch: *Mým národům!*, sloven: *Mojim narodom!*, italian: *Ai miei popoli!*) a l'éra el tipegh principi di proclama imperiai de l'Imperi Austriegh prima e de l'Imperi Austro-Ongaregh dopo. 

A l'è cognossuu soratutt per vèss staa doperaa in di annonzi de la deciarazion de guerra a la Prussia in del 1866, in del 1914 quand che l'è s'cioppada la guerra con la Serbia e in del 1915 quand che 'l Regn d'Italia l'ha deciaraa guerra al Pajes.

## Riferiment
*Habsburger
Predicad verbal

El **predicad verbal** (del latin *praedicatum),* a l'è formad de vun o plu verb qe i pœden vesser coniugads in tuts i temp, qe al dix vergot a proposit dell'azion del sojet. Diversament del predicad nominal, el predicad verbal a l'è formad domà de verb (qe i pœden vesser anca el verb *[[Verb in lombard|vesser]],* e el verb *haver* o anca verb composts).

## Pajine correlade
*Predicad nominal
*Copula (lenguistega)
*Sojet

## Riferiments
*Vocabolario Treccani
Maurizio Noci

El **Maurizio Noci** (Crema, 10 de agost 1937 - Crema, 22 de dicember 2019) a l'è staa 'n politegh italian.

Sindegh socialista de Crema del 1975 al 1979, l'è staa deputaa in di legislatur VIII e IX e senator in la legislatura X. L'è staa sottasecretari a l'Agricoltura e ai Forest del Governo Andreotti VII.

## Riferiment
*È morto Maurizio Noci. Socialismo cremasco in lutto, la camera ardente sarà in Comune
Sojet

El **sojet** (del latin *subiectum*) a l'è qi al fa l'azion (predicad verbal / predicad nominal) e al pœl vesser un sostantiv, un pronom, un verb, una locuzion e anca una fras. El sojet al pœl vesser in pont divers e al pœl anca calar.

Ind la gramatega lombarda a l'è essenzial, anc'pò se al pœl despess vesser doperad domà un cliteg, per esesempi  in  (*[[Verb in lombard|verb vesser]]).*

La plupart dei lengov neolatine i inn a orden Sojet Verb Ojet. Ge n'è poc de ecezion, la plussee importanta a l'è el sardegnœl.

## Riferiments
*Enciclopedia Treccani

## Pajine correlads
*Copula (lenguistega)
*Predicad nominal
*Predicad verbal
Moltiplicazion di matris

La **moltiplicazion di matris** a l'è 'n operazion de l'algebra lineara, possibèl domà in d'on quaj cas e minga commutativa, fada in tra dò matris e che la restituiss 'me prodott 'na noeuva matris. Se 'na matris la reppresenta 'n applicazion linear el sò prodott a l'è la composizion. L'è possibel domà se 'l numer di colonn de la prumma a l'è istess del numer de righi de la segonda e 'l resultaa a l'è 'na matris cont el numer di righi de la prima e de colonn de la segonda.

## Riferiment
*Prodotto tra matrici - Ripmat
Federico Lena

El **Federico Lena** (Soresina, 31 de marz 1958) a l'è 'n politegh italian, consilier regional lombard del 2013 in di legislatur quei de 10 e de 11.

## Biografia
El s'è diplomaa in elettronega a Cremona e l'ha taccaa a lavorà in del camp de l'informatega, prima de liber professionista e poeu de dirigent.

L'è staa assessor de Soresina del 2006 al 2009, cont i delegh a la sicurezza, ai servizzi informategh, al commercc e ai attività produttiv.

Del 2009 al 2012 a l'è vicepresident de la Provincia de Cremona sotta la presidenza del Massimiliano Salini, cont i delegh a la sicurezza, al turismo, a l'EXPO e ai comun piscinitt.

Elegiuu al Consili Regional in del 2013, l'è miss in la Commission Agricoltura e Sanità. In del 2018 a l'è rielegiuu e l'è miss in commission Agricoltura e Attività Produttiv.

El 9 de dicember del 2022 el lassa el grupp de la Liga per giontàss a 'n grupp noeuv del *Comitaa Nord* e l'è casciaa via del partii.

## Riferiment
*Consili Regional
## Ligamm de foeura
*Sitt offizial
Camp (matematega)

On **camp** a l'è, in l'algebra lineara, 'na struttura fàda su de 'n insemma minga voeud e de dò operazion binari interni ciamaa somma e prodott e che gh'hann i midemm proprietà de la somma e del prodott in di numer reai o compless.

El camp a l'è 'na struttura fondamentala e necessaria per approfondì i spazzi vettoriai e i polinomi.

## Riferiment
*Treccani

## Vos corelaa
*Camp finii
*Grupp abelian
Carlo Martelli

El **Carlo Martelli** (Noara, 23 de magg 1966) a l'è 'n politegh italian.

Laureaa in matematega a l'Università di Studi de Milan, l'è staa professor e progettista di impiant idroelettrigh.

In del 2013 a l'è elegiuu al Senad cont el Moviment 5 Stell. L'è confermaa in del 2018 ma pocch prima di elezion l'è casciaa via del Moviment perchè l'eva pagaa no i danee indree. L'aderiss in del 2019 al moviment sovranista del Diego Fusaro Vox Italia.

## Riferiment
*Senato
Sandol cont i colzitt

Mett i **[[sandol]] cont i [[colzitt]]** a l'è 'na manera de indossàj che la mena a 'n gran dibattit in la moda e la reppresenta on ver e pròppi fenomen social in d'on quaj Pajes.

Fàll l'è assee spantegaa in del Regn Unii e in Cechia e, soratutt per i pussee vigg, in Germania, oltra che in d'ona quaj zonna in tra i Stat Unii e 'l Canada. In America a l'è anca 'n tipegh stereotipo de la comunità nerd.

Retegnuu de solit part de 'n vestìss casual, gh'è di cà de moda che han provaa a doperàll 'me element elegant, soratutt in del vestìss di donn.

De 'n pont de vista medegh a l'è consideraa pussee san che indossàj cont i pee biòtt degià che 'l permètt de avè no i germi, el sudor e la pell morta taccada ai calzatur e dònca al pee, ma de cavàj via quand che se cambien i colzitt. Se ritegn che quej che metten i sandol sènza colzitt ris'cen pussee i infezion de fonsg.

## Riferiment
*Wearing shoes without socks is bad for foot health, experts say 
*Wearing socks with sandals is suddenly fashionable

## Vos corelaa
*Tabi
Postribol

On **postribol** (anca *casin*, *bordeleri* o *bordell*) a l'è 'n loeugh deputaa a l'esercizzi de la prostituzion, consideraa de solit pussee segur del lavorà in strada.

## Legalità

I bordell a hinn legal in Pajes compagn de la Germania, de l'Austria, de la Svizzera, de la Grecia, di Pajes Bass e del Belgi e hinn ampiament toleraa in Pajes comé la Cechia e la Thailandia. In la pupart di Stat Unii la prostituzion a l'è proibida, ma in d'ona quaj contea del Nevada a l'è legal e gh'è di bordell.

In Giappon la prostituzion a l'è minga legal, ma per prostituzion se intend domà la penetrazion, donca gh'è di servizzi, ciamaa Soapland, che servissen formalment per fàgh el bagn ai sgent che ghe vann.

In del mond islamegh domà Tunisia, Turchia e Bangladesh, ma domà cont i donn, gh'hann di casin legaj.

## Riferiment
*Countries where prostitution is legal 2020 
*15 Countries Around The World That Have Legalized Prostitution

## Vos corelaa
*Lupanar
*Soapland
*Lavorator sessual
*Sauna gay
Giulio Gallera

El **Giulio Gallera** (Milan, 28 de april 1969) a l'è 'n politegh italian, assessor al Welfare de la Region Lombardia del 2016 al 2021, sotta i presidenz del Roberto Maroni e del Attilio Fontana.

## Biografia
Diplomaa al licee scientifich, el se laurea in giurisprudenza a l'Università di Studi de Milan e 'l tacca a lavorà 'me avocatt. Cresuu politicament in la Gioventura Liberala, l'è in del 1994 in tra i fondator de Forza Italia, menter prima a l'era in del Partii Liberal Italian.

A longh consiliee comunal - del 1997 - e regional, in del 2016 a l'è nomenaa Assessor al Welfare de Region Lombardia e l'è riconfermaa in del 2018.

El 8 de sginee 2021 l'è sostituii de la Letizia Moratti. El nonzia de recandidàss in di regionai 'me consejer per Forza Italia, ma per via del bass resultaa del partii a l'è el primm di minga elegiuu. El va comunque dent al Consili Regional per i assessor.

## Riferiment
*WikiMilano
Somma in tra matris

La **somma in tra matris** a l'è, in algebra lineara, 'n operazion che la ciappa in input dò matris e ja somma element per element per dà 'na noeuva matris in output. Per definìlla el gh'è mia de besogn che i element di matris sien element d'on camp ma l'è assee che sien part de 'n grupp.

## Bibliografia
*  Riley, K.F.; Hobson, M.P.; Bence, S.J. (2010). *Mathematical methods for physics and engineering*. Cambridge University Press. ISBN 978-0-521-86153-3.
*  Lipschutz, S.; Lipson, M. (2009). *Linear Algebra*. Schaum's Outline Series. ISBN 978-0-07-154352-1.

## Vos corelaa
*Somma
*Moltiplicazion di matris
Idroambulanza

L**'idroambulanza** a l'è 'n imbarcazion attrezzada per spostà malaa o ferii, che hinn doperaa per el soccors in alt mar, indova che de solit a hinn di nav bej gross, o in di città d'aqua, compagn de Venezia, indov che de solit a hinn di barch.

## Riferiment
* Idroambulanza

## Vos corelaa
* Eliambulanza
Stefano Bruno Galli

El **Stefano Bruno Galli** (Bolaa, 16 de magg 1966) a l'è 'n professor e politegh italian, del 2018 al 2023 assessor a la coltura, identità e autonomia de la Region Lombardia.

## Biografia
Professor universitari de Storia di Dottrinn Politegh e de Teoria e storia de la democrazia a l'Università di Studi de Milan, l'è cognossuu paj sò publegazion in sul federalism, in sui autonomij e in sul nazionalism.

In del 2013 a l'è elegiuu al Consili Regional de la Lombardia cont la lista civega del Roberto Maroni, de che l'è capogrupp. El se recandida no in del 2018 e l'è nomenaa Assessor. A l'è no reconfermaa in del 2023.

## Oeuver
**La Lombardia si merita l'autonomia* (Milan, 2017)
**Interventi intraprendenti. Lombardismo Autonomismo Federalismo* (Milan, 2017)
**Serve un No. Riflessioni su una pessima riforma costituzionale* (Roma, 2016)
**G. Miglio, Lo scienziato della politica* (Milan, 2015)
**Émile Chanoux, federalismo e autonomie* (Milan, 2014)
**Il Nord e la Macroregione alpina* (Milan, 2013)
**Le ragioni del grande Nord. Interventi su federalismo, secessione, Europa dei popoli* (Turin, 2012)
**Il Grande Nord. Cultura e destino della Questione settentrionale* (Milan, 2012)
**[https://www.biblionedizioni.it/prodotto/manifesto-dellautonomia/ Manifesto dell'autonomia (2022)]*
**Lombardia è capitale culturale (2018-2023)*

## Riferiment
*Region Lombardia

## Alter progett
UEFA Champions League 2009-2010

La **UEFA Champions League 2009-2010** (**Copa di Campion d'Europa 2009-2010** in lombard) l'è stada quella del 55 edizzion de la quest tornee chì de folber europee per club, sgestid de l'UEFA.

La squadra che l'ha vensgiuda l'è stada l'Inter, che l'ha batud in final el Monegh de Baviera per 2 a 0 a Madrid, in del Stadi Santiago Bernabeu, el 22 de masg del 2010. L'è la terza Copa di Campion de la so storia.

## Fas a sgiron
**Grup A**

**Grup B**

## Ligam de foeura
* Sit Web de l'UEFA (in italian)
Nobiltà

La **nobiltà** a l'è 'n status de privilegi recognossuu de 'n autorità e despess quej che 'l gh'han costituissen 'na class sociala. De solit el titol nobiliar el va innanz per via ereditaria e l'è possibel per di noeuv famili andàgh dent in la nobiltà se gh'è di particolar condizion.

## Bibliografia
* Marc Bloch, *La società feudale*, Einaudi, Turin, 1984 
* Andrea Borella, Annuario della Nobiltà Italiana - periodico nuova serie, Milan, 2000 -
* Carlo Donati, *L’idea di nobiltà in Italia: secoli XIV-XVIII*, Roma - Bari, 1988
* Enrico Genta, *Titoli nobiliari*, in AA.VV., "Enciclopedia del diritto", Vares 1992, vol. XLIV, pag. 674-684.

## Vos corelaa
*Falsa nobiltà
*Araldega
*Nobiltà de toga
Polmonita

La **polmonita** (anca *polmonitega*) a l'è 'n infiammazion di alveol polmonar che se impienissen de liquid e renden pussee diffizil respirà. A l'è de solit dovuda a 'n infezion ma gh'è anca di cas de polmonita dovuu a di sostanz chimegh o autoimmun.

Caratterizzada de solit de toss, fever e dolor al pett a l'era in passaa in tra i caus pussee important de mort: cont el rivà di antibiodegh, di vaccin e di cur medegh pussee bone a l'è deventada pussee trattabil, ma in di Pajes in via de desvilupp la resta on bell ris'c.

## Riferiment
*Britannica

## Vos corelaa
*Pleurita
*Broncopolmonita
*Streptococcus pneumoniae
Decrett

El **decrett** a l'è 'n att de caratter esecutiv emanaa de 'n orghen, despess monocrategh. L'è de solit doperaa per parlà di att avent forza de legg che hinn emess de 'n governo.

## Riferiment
*Decrett - Thesaurus

## Vos corelaa
*Ordenanza
*Decrett-legg
*Decrett legislativ
*Regio decrett
*Decrett del giudes
*Band (provvediment)
*Diktat
*Proclama
*Editt
Decrett-legg

El **decrett-legg** a l'è 'n att avent forza de legg emess de 'n autorità esecutiva, de solit el governo, segond d'on principi de necessità e urgenza e senza che sibien autorizzaa prumma del Parlament. In la pupart di ordenament el Parlament el gh'ha poeu de ratifegà el decrett in legg o el decad.

## Per Pajes
### Argentina
In Argentina el governo el pò emett di Decrett de Necessità e Urgenza quand che 'l gh'è de besogn, foeura che per i materij de dirizz penal, tributari o elettoral. Hinn emess del President de l'Argentina e gh'hann de vedè la partecipazion del sò gabinett. El Parlament el gh'ha de accettà o refudà el decrett: se 'l refuda i dirizz acquisii resten in pee.
### Italia
In Italia el governo, cont el permess formal del President italian, el pò emett di decrett-legg che gh'hann de vess validaa del Parlament dent de 60 dì, sedenò l'è comé se 'l fuss mai staa emess.
### Liechtenstein
In Liechtenstein el Prenzip el pò emett di decrett de emergenza che pòden no sospend i dirizz uman o la Costituzion in del total - ma domà in part e foeura che per i part che permetten la secession, la sfiducia del monarca o el cambi de sistema istituzional - e decaden dopo de ses mes che hinn staa firmaa.
### Spagna
In Ispagna el governo el pò emett di Real Decrett-Legg che però pòden minga limità i dirizz di cittadin, i istituzion, i comunità autonom o el sistema elettoral e 'l gh'ha de vess approvaa di Cortes Generales dent de 30 dì. In del sistema politegh spagnoeu doperà fiss i decrett a l'è retegnuu 'n abus e donca i governi ghe fann minga gran us.

## Riferiment
*Il Decreto Legge - Studio Cataldi
*Convalidacion de un real decreto ley
*¿Cómo utilizaron los DNU los últimos presidentes?

## Vos corelaa
*Decrett legislativ
*Principi de necessità
*Governà per decrett
UEFA Champions League 2011-2012

L**'UEFA Champions League 2011-2012** (**Coppa di Campion d'Europa 2011-2012** in lombard) l'è staita quella del 57 edizion de qest tornee qí de folber europee per club, jestid de l'UEFA.

La squadra che l'ha vinjuda l'è staita el Chelsea, che l'ha batud in final el Munegh de Baviera per 4 a 3 ai penalty (depress el risultad de 1 a 1) a Munegh  el 19 de magg del 2012.

## Ligam de fœra
* Sit Web de l'UEFA (in italian)
Antimoniaa de meglumina

L**'antimoniaa de meglumina** a l'è 'na medesina doperada per el trattament de la leishmaniosi, cont ona pontura in l'area infettada.

I effett collaterai a hinn el perd de petitt, nausea, dolor de pancia e di muscol, strachezza, battit irregolar e problema renai.

A l'è doperaa del 1946 e l'è in la lista de l'Organizzazion Mondiala de la Sanità de quej medesinn che hinn fondamentaj de 'vègh in d'on sistema sanitari. In di Pajes in via de desvilupp el costa circa 4 USD a fiala.

## Riferiment
*OMS

## Vos corelaa
*Meglumina
UEFA Champions League 2019-2020

L**'UEFA Champions League 2019-2020** (**Coppa di Campion d'Europa 2019-2020** in lombard) l'è quella del 65 edizion de qest tornee qí de folber europee per club, jestid de l'UEFA. L'edizion l'è iniziada el 17 de settember 2019 e l'è finida el 23 de agost, vœuna data mia regolar, in rexon de la Pandemia de COVID-19, rivada in Europa in del marz del 2020.

La squadra che l'ha vinjuda l'è staita el Munegh de Baviera, che l'ha batud in final el Paris Saint-Germain per 1 a 0 a Lisbona ind el Stadi de Luz.

## Ligam de fœra
* Sit Web de l'UEFA (in italian)
Inn de battaja de la Republega

L**'Inn de Battaja de la Republega** (*The Battle Hymn of the Republic* in ingles) a l'è 'n cant patriottegh e religios statunitens, scrivuu de la scrittora abolizionista Julia Ward Howe in su la bas de la canzon John Brown's Body in del 1861. 

In del 1960 el Tabernacle Choir at Temple Square l'ha vengiuu el Grammy Award per l'esibizion e l'è staa el disch pussee venduu de l'ann quell de 13 e 'l midemm cor l'ha cantaa la canzon a l'inaugurazion del Ronald Reagan del 1981.

## Bibliografia
*Claghorn, Charles Eugene, "Battle Hymn: The Story Behind The Battle Hymn of the Republic". Papers of the Hymn Society of America, XXIX.

## Vos corelaa
*My Country, 'Tis of Thee
Lorenzo Quadri

El **Lorenzo Quadri** (Sorengh, 5 de november 1974) a l'è 'n politegh svizzer, Consiliee Nazional per la Liga di Ticines. 

## Biografia
Nassuu a Sorengh de 'na familia originaria de Canoeubi, el se diploma a Lugan e 'l se laurea in giurisprudenza a l'Università de Berna in del 1999. L'entra in la redazion del Mattin de la Domenega e in del 2003 l'è elegiuu per la prima voeulta in del Gran Consili del Tesin, indova che l'è rielegiuu in del 2007.

In del 2008 l'è elegiuu municipal a Lugan, indova che l'è rielegiuu in del 2013. In del 2011 a l'è elegiuu al Consili Nazional insemma a la Roberta Pantani e rielegiuu indeperluu in del 2019.

## Ligamm de foeura
*Sitt del Parlament

## Alter progett
Daniele Nava

El **Daniele Nava** (Lecch, 20 de sginee 1975) a l'è 'n politegh italian, president de la Provincia de Lecch in tra el 2009 e 'l 2014 e sottasecretari de la Gionta Regional Lombarda del 2014 al 2018.

## Biografia
Imprenditor in l'azienda de familia, con sed in Brianza, el ghe lavora de quand che 'l gh'ha 22 agn. Capogrupp de la Lianza Nazionala in del Consili Comunal de Lecch del 1997 al 2001, l'è staa in tra i pussee votaa de la Cà di Libertà in del 2001 e in del 2006, period in del che l'è staa vicesindegh, riconfermaa finna al 2009.

El partecipa in del 2009 a la fondazion del Popol de la Libertà e l'è nomenaa vice-coordenator a Lecch. In del midemm ann a l'è elegiuu President de la Provincia finna al 2014, quand che 'l deventa sottasecretari de la Region per i Ent Locai. L'ha aderii poeu al Noeuv Centerdestra de l'Angelino Alfano. L'aderiss poeu an'mò a Forza Italia.

## Riferiment
*Biografia
Fever

La **fever** a l'è 'na condizion temporanea de volzament de la temperatura corporea, che per l'omm a l'è de circa 37°, dovuu a pussee condizion de che i pussee comun a hinn i infezion e i infiammazion. A nivell fisiologich la fever la se volza longh del dì parchè la produzion del cortisoeu, on potent anti infiammatori, a l'è faa soratutt al mattin del corp.

## Riferiment
*Enciclopedia Treccani

## Vos corelaa
*Ipertermia
*Fever gialda
*Fever emoragega
*Fever de inalazion di fum de metall
*Antipiretegh
Luigi Augussori

El **Luigi Augussori** (Lod, 27 de ottober 1972) a l'è 'n politegh italian, senator con la Liga del 2018.

## Biografia
Informategh de profession, a l'è del 2000 al 2005 in del consili de la soa zona, indova che 'l deventa famos per el sò impegn per fà fà minga su 'na moschea. Consiliee al comun del 2005 al 2011, el torna in del 2017 e l'è elegiuu president.

In di elezion del 2018 a l'è elegiuu al Senad indova che l'è scernii 'me member de la Gionta per i Regolament.

## Riferiment
*Senad
HCoV-NL63

El **HCoV-NL63** a l'è 'na specie de coronavirus del tipo Alphacoronavirus identificaa in del 2004 in d'on fiolin de sett mes cont ona bronchita. El pò menà a di sintom compagn de quell de l'infreggiô o anca a di sintom pussee gramm ai bass vij respiratori.

L'è staa trovaa soratutt in di giovin, in di vegg e in di immunocompromess, e 'l gh'ha 'na stagionalità ligada ai clima temperaa e 'l circola fiss in la popolazion.

A l'è retegnuu 'n virus compagn di coronavirus de l'infreggiô HCoV-229E e HCoV-OC43, ma ón zicch pussee pericolos, perchè el causa el croup pussee fazilment.

Per la prevenzion se consilia de seguì i normi fondamentai de polizia. Gh'è di trattament approvaa per quej che finissen in terapia intensiva.

## Riferiment
*Science Direct

## Alter progett
Alessandro Fermi

L**'Alessandro Fermi** (Comm, 11 de november 1974) a l'è 'n politegh italian, president del Consili regional de la Lombardia del 2018.

## Biografia
Nassuu a Comm, el viv a Albavilla e l'è maridaa, cont on fioeu. Member de la Lega Salvini Premier, l'è laureaa in giurisprudenza e l'ha anca faa el docent in del camp.

Del 2002 al 2007 a l'è consiliee de la Provincia de Comm e dal 2007 al 2011 l'è Assessor ai Politegh Attiv del Lavorà, Attività economegh, formazion professional e università de la Provincia. 

Del 2004 a l'è anca consiliee comunal de Albavilla e in del 2009 l'è elegiuu sindegh, roeul tegnii finna a l'elezion in Consili Regional in del 2013. In la legislatura quella de 10 a l'è President de la Commission Agricoltura, Montagn, Parch e Forest e member di commission Affar Istituzionai e Coltura.

In la legislatura quella de 11 l'è elegiuu President del Consili Regional. In quella de dodes a l'è faa assessor a l'Università, Ricerca e Innovazion.

## Riferiment
*President del Consili Regional
Simul stabunt, simul cadent

**Simul stabunt, simul cadent** a l'è 'n concett de dirizz che 'l voeur dì che du orghen a hinn cattaa foeura insemma e donca se 'l borla vun el borla anca l'alter. A l'è cognossuu soratutt per vess el sistema doperaa in di region italian a statut ordenari, indova che se 'l borla del President el borla anca el Consili. A l'è retegnuu 'n ideja del semiparlamentarlsim, in contrast cont el principi del semipresidenzialism indova che ogni ent l'è autonom in la soa elezion.

## Riferiment
*Brocardi

## Vos corelaa
*Mozion de censura
Serie A 2011-2012

La **Serie A 2011-2012** a l'è staita qella del 110 edizion de la massima serie del campionad italian de folber (qell del 80 a giron uneg).

El campionad l'è stait vinjud da la Juventus.

## Ligam de fœra
* Sit Web de la Serie A
Ascani Maria Sforza

L**'Ascani Maria Sforza Vescont** (Cremona, 3 de marz 1455 - Romma, 28 de magg 1505) a l'è staa on cardinal milanes, cognossuu per la soa abilità diplomatega che l'ha menaa a l'elezion de papa Lissander VI.

## Biografia
Nassuu a Cremona, l'è el quint fioeu del Duca Franzesch Sforza e de la Bianca Maria Vescont, fredell di Duca Galeazz Maria e de Lodovigh el Moro. De giovin l'è staa scernuu 'me sostituu del Guillaume d'Estouteville con l'obietiv de avègh el sostegn sforzesch per salì al Papaa. Perduda la nomina a l'è faa no cardinal ma in del 1479 l'è nomenaa vescov de Pavia.

A la fin, in del 1484 el Collegi di Cardinai, l'è proclamaa cardinal diacon di Sant Vito e Modest, e 'l riva a Romma pocch dopo de la mort del Papa Sist IV. El partecipa donca al Conclav e l'ha contribuii a l'elezion del Papa Innocenzi VIII.

In del 1488, 'me Vescov de Pavia, l'ordena la costruzion del noeuv Domm de Pavia, progettaa de l'architett lombard Giovann Antoni Amadee, l'è anca protagonista de l'union di cistercens toscan con quej lombard e de la restrutturazion de la Basilica de Sant Ambroeus.

In del pontificaa a l'è staa la spia del fredell in la Santa Sed, cont el fin de fàgh fà la pas ai Sforza cont el Ferdinand I de Napoli e, dopo de 'na disputa con l'ambasciator franzes fermada de Papa Innocenzi, in del 1492 el se incontra cont el Ferdinand de Capua, nevod del Re.

### Vizecanzelee
In del conclav de l'agost 1492 el proeuva a deventà Papa ma el falliss: El promett el sò vot al Papa Lissander VI in cambi de la soa collaborazion. In cambi de l'elezion el noeuv Papa el nomena Ascani vizecancelee, ciovè primm minister de facto de la Santa Sed. Per rinforzà i ligamm in tra i dò coronn Ascani l'ha organizza el Matrimoni in tra el Giovann Sforza, sò cusin e governator de Peser, cont la Lucrezia Borgia, fioeula illegittima del Papa.

### Invasion franzesa
El bon rapport in tra el Papa e Ascani el forniss quand che la Franza la scerniss, in del 1494, de invad Romma. El Papa, che 'l saveva di macchinazion del cardinal Giulian de la Rover, l'ha scernuu de resist menter l'Ascani, liaa in secrett cont el Carlo VIII de Franza, l'ha sostegnuu l'invasion.

Quand che la Franza l'è stada battuda Ascani l'è poduu tornà in Vatican, senza però provà a tornà an'mò in di favor del Papa. Quand che 'l Giovann Borgia l'è staa mazzaa a cortelad, Ascani l'è staa accusaa del saltament ma assolt del Pontefice.

La Franza l'ha invaduu poeu an'mò l'Italia cont el sostegn roman e Ascani l'ha vist el borlà di Sforza a Milan. In di conclav del 1505 el proeuva ancamò a ciappà la tiara, ma a l'è sconfitt, e 'l moeur in del 1505.

## Tributt
Milan el gh'ha dedicaa 'n importanta arteria stradala longa 1,5 km che la costeggia el Navili Paves in direzion Pavia.

## Riferiment
*[Enciclopedia Treccani](http://www.treccani.it/enciclopedia/ascanio-maria-sforza_(Dizionario-di-Storia)/)

## Alter progett

## Vos corelaa
*Monument funerari ai cardinai Ascani Sforza e Ironem de la Rover
*Bramante
Cort del Colombin

La **Cort del Colombin** (ciamada inscì anca in italian) a l'è 'na cort fada su in tra el secol quell de 15 e quell de 16 a Trenn, incoeu part del comun de Milan. A l'era in principi probabilment 'na cassina doperada per la cascia, cont on restaver del cinchcent e voeun de la part ocidentala in del '800, menter incoeu a l'è 'na proprietà privada e resten domà dò part del compless original. L'è caratterizzaa de 'n edifici cont ona torretta.

A l'era in passaa doperada di aziend di verzee di famili Sainagh e Colomb.

## Riferiment
*Cort del Colombin - complesso
*Edificio con torretta della Cort del Colombin
*I cassinn de Trenn
Supercoppa italiana

La **Supercoppa italiana**, ofiçalment ciamada **Supercoppa di Lega** o anca **EA SPORTS FC Supercup** in rexon de sponsorizazion, l'è vœuna competizion de folber italiana per club. A l'è jestida de la Lega Nazionale Professionisti Serie A, vun braç de la FIGC.

In la Supercoppa, annualment se sfiden el vinjidor de la Serie A (***Campion d'Italia***) e el vinjidor de la Copa Italia; se ne la istessa stagion vœuna squadra ciapa tuts doi i titoi, la competizion se disputa in tra qesta e la finalista che gh'ha perdud in la Coppa Italia.
Dall'edizzion del 2023, la formula l'è cambiada e se sgioga una "final four"; se qualifighen la vincidora e la segunda qualfigada de la Serie A e le doo finaliste de la Copa Italia

La prima edizion del titol l'è staita ind el 1988. La squadra cont pussee titoi a l'è la Juventus.

## Titoi per squadra

*Atualizad a'l 29 de magg 2024*

## Riferiments


## Ligam de fœra
* Sit Web de la Serie A
Palazz Vimercaa

El **Palazz Vimercaa** (*Palazzo Vimercati* in italian) a l'è 'n palazz quattercentesch de Milan, faa su in origin 'me dimora del cont Gaspar Vimercaa, in la via Filodrammategh.

El palazz original a l'è staa destrugaa in epoca moderna, ma el resta in pee el sò portal in stil gotich cortés, compagn de quell del Palazz Borromee, e incoeu montaa in d'on palazz arènt, indova che 'l gh'è 'na pigna, antigh stemma di Sforza, e 'l Francesch Sforza paragonaa a di gran condottiee compagn del Giuli Ceser e del Lissander Magn.

## Bibliografia
**Guida d'Italia, Milano*, Edizioni Touring Club Italiano, Milano 2005.
*M.C. Passoni, J. Stoppa, *Il tardogotico e il rinascimento*, in "Itinerari di Milano e provincia", Provincia di Milano, Milano, 2000
*scheda architettonica del SIRBeC - Sistema Informativo dei Beni Culturali della Regione Lombardia, Milano, 2011.
Alessandro Mattinzoli

L**'Alessandro Mattinzoli** (Desenzan, 30 agost 1959) a l'è 'n politegh italian, assessor de la Region Lombardia del 2018 al 2022.

## Biografia
Imprenditor  del settor turistegh e de la restorazion, l'è staa consiliee comunal a Sirmion, comun in che el viv cont i sò trii fioeu, del 1995, l'è del 1999 al 2009 Assessor ai Lavorà Publegh, Viabilità, Personal e Protezion Civil e del 2008 l'è elegiuu sindegh de Sirmion finna al 2018 con Forza Italia, de che l'era coordanador provincial, e vicepresident de la Provincia de Bressa del 2016 al 2018.

El 29 de marz 2018 a l'è nomenaa del President Attilio Fontana Assessor Regional al Desvilupp Econòmich, cont i delegh a l'industria, impres, artigianaa, commercc, terziari e fer.

El 2 de marz 2020, menter la Lombardia a l'è in piena pandemia de COVID-19, a l'è trovaa positiv al virus cont ona fever alta e l'è miss in isolament, cont on test a tutta la Gionta Regional intrega.

In del messedozz del 2021, ghe dann la delega a la cà, menter quella ai impres la passa al Guido Guidesi.

El 25 de luj 2022 el molla Forza Italia, dopo che 'l partii l'ha votaa mìnga la fiducia al governo Draghi. Del dì dopo l'è sostituid de l'Alan Rizzi.

## Riferiment
*Coronavirus, positivo l'assessore lombardo Alessandro Mattinzoli. Test per tutta la giunta
*Crisi in Forza Italia, l'assessor lombard Mattinzoli el molla el partid

## Ligamm de foeura
*Gionta Regional Lombarda
*Provincia de Bressa
*Sitt offizial
Gaspar Vimercaa

El **Gaspar Vimercaa** (1410 circa - Milan, 4 de settember 1468) a l'è staa 'n condottiee e politegh milanes.

## Biografia
Member de l'antiga familia di capitani di Vimercaa, l'è andaa in servizzi per el Ducaa de Milan finna de giovin e in di ultim guerr del Filipp Maria Vescont el guadagna 'me offizial la fiducia incondizionada del Franzesch Sforza. A la proclamazion de la Republega Ambrosiana, che la catta foeura el Sforza 'me sò condottiee, a l'è mandaa in la Bassa bergamasca e 'l se prodiga in la difesa de Carevasg, indova che 'l se destingh per la soa bravura in la tecnega de l'artilieria, indova che 'l riess a bloccà - in del 1448 - e a destrugà i difes del Marches de Mantoa.

L'è elegiuu in tra i 24 defensor de la libertà de la Republega, el s'è mostraa finna de subit in tra i fautor de la nomena del Franzesch Sforza 'me Duca de Milan. In del 1450 a l'è in tra i organizzator de la Rivoeulta de Milan che, grazia a la pagura de avègh de sottamettès a la Republega de Venezia per soraviv, la permett de dervì i trattativ per fà tornà el Ducaa, guidaa del Sforza.

In del renoeuvaa Ducaa a l'è faa consiliee del Duca e l'è creaa cont de Valenza. Restaa per ona desinna d'agn a Milan, a l'è ciamaa del Sforza a guidà i trupp milanes in la guerra contra Genoa, che 'l riess a ciappà el 19 de april 1464, a l'è nomenaa governator de la Città, menter 'l tacca la fortezza del Castellett, che la se rend dopo de pussee d'on mes, cont on gran us de l'artilieria.

L'ann dopo el toeu part a la spedizion del Galeazz Maria Sforza per juttà el Re de Franza, e 'l riva finna a Lion cont i sò soldaa. El se retira pocch dopo de la mort del Franzesch Sforza e 'l moeur el 4 de settember 1468. A l'è miss sotta in la Gesa di Grazzi, in d'on terren che l'eva donaa lu al principi del decenni per fà su la Gesa. In di ultem agn de la soa vitta l'eva faa anca di attività diplomategh cont i alter Signorij, per esempi con Fiorenza per podè avègh in presist di danee per rinforzà la milizia sforzesca e combatt el Bartolomee Colleon.

## Riferiment
* Enciclopedia Treccani
* Condottieri di Ventura

## Vos corelaa
* Palazz Vimercaa
Fabrizio Fracassi

El **Fabrizio Fracassi** (Pavia, 12 de settember 1957) a l'è 'n politegh italian, sindegh de Pavia dal 30 de magg 2019.

## Biografia
Diplomaa geometra, el se iscriv in del 1990 a la Liga Lombarda e in del 1993 a l'è elegiuu al Consili Comunal de Pavia e in tra el 1995 e 'l 2000 a l'è Consiliee Regional Lombard, in di commission del desvilupp economegh e turism. In del 2000 el torna con la Liga Nord al Consili Comunal indova che 'l resta finna al 2009, quand che l'è nomenaa de l'Alessandro Cattaneo Assessor a l'Urbanistega, roeul che 'l tegn finna al 2014. In del 2019 el se candeda sindegh sostegnuu de la Liga, de Forza Italia, de Fredej d'Italia e de do civegh e l'è elegiuu al primm turno cont el 53,04% di vot.

## Riferiment
*Ministeri de l'Interno